ENIAC
ENIAC (IPA |ˈɛni.æk|, Anglice Electronic Numerical Integrator and Computer) fuit inter prima computatra electronica propositis generalibus dicata, apparatus digitalis modoque Turingensi completus, qui "magnam classem problematum numeralium" per programmata solvere poterat. ENIAC in Universitate Pennsylvaniensi die 15 Februarii 1946 constituta est. Pretium designationis et constructionis persolutum est ab Exercitu Civitatum Foederatarum, Corpore Aparatus Belli, Imperio Investigationis et Progressus, Gladeon M. Barnes Legato Maiori duce. Pretium fuit $487,000 fere.